DOI: 10.14457/tu.the.2015.136
title: แผนธุรกิจร้านมัมแอนด์ป๊อปเบบี้ช็อป

description: จากการศึกษาและวิเคราะห์ถึงสภาพแวดล้อม ทั้งภายในและภายนอกของตลาดสินค้า แม่และเด็กโดยเฉพาะในส่วนของนมผงดัดแปลงสำหรับทารกและเด็กรวมถึงการประเมินความน่าสนใจของธุรกิจร้านจำหน่ายสินค้าแม่และเด็กพบว่าธุรกิจร้านจำหน่ายสินค้าแม่และเด็กเป็นธุรกิจที่มีความน่าสนใจในการศึกษาเพื่อการลงทุนทำธุรกิจ เนื่องจากตามกฎหมายที่เกี่ยวกับระเบียบการขออนุญาต เปิดร้านจำหน่ายสินค้าแม่และเด็กนั้นไม่มีความยุ่งยากซับซ้อน และค่าใช้จ่ายในการขอเปิดร้าน จำหน่ายสินค้าแม่และเด็กก็ไม่แพงเพราะสังคมในปัจจุบันคุณแม่ยุคใหม่ต้องออกไปทำงานนอกบ้านกัน มากขึ้นและด้วยข้อจำกัดบางประการของเด็กทารกที่มีความจำเป็นต้องใช้นมผง สำหรับตลาดนมผง ดัดแปลงสำหรับทารกและเด็กของประเทศไทย ในปี 2557 มีมูลค่าราว 25,000 ล้านบาท ซึ่งเติบโตจากปี 2556 อยู่ที่ 4.6% โดยมีปัจจัยสนับสนุนที่สำคัญ คือ อัตราการเกิดของทารกประมาณ 8 แสนรายต่อปี ซึ่งทำให้ตลาดนมผงดัดแปลงสำหรับทารกและเด็กจึงมีฐานลูกค้ารายใหม่เข้ามา อย่างต่อเนื่องโดยผลิตภัณฑ์นมผงดัดแปลงสำหรับเด็กเล็กที่มีอายุตั้งแต่ 1 ปี ขึ้นไป หรือนมผงสูตร 3 มีส่วนแบ่งตลาดสูงที่สุดถึง 73% และมีอัตราการเติบโตสูงที่สุด เมื่อเปรียบเทียบกับผลิตภัณฑ์ นมผงดัดแปลงกลุ่มอื่นอยู่ที่ 6.5% ต่อปี ซึ่งถือได้ว่า ตลาดนมผงเป็นตลาดที่กำลังอยู่ในช่วงขาขึ้น ถึงแม้จะมีวิกฤติทางเศรษฐกิจและการเมืองในช่วงที่ผ่านมา แต่ธุรกิจนมผงดัดแปลงสำหรับทารก และเด็กยังเติบโตได้อย่างต่อเนื่องโดยเฉพาะผลิตภัณฑ์นมผงดัดแปลงสำหรับเด็กเล็ก ที่มีอายุตั้งแต่ 1 ปี ขึ้นไป หรือนมผงสูตร 3 มีส่วนแบ่งตลาดสูงที่สุดถึง 73% และมีอัตราการเติบโตสูง ที่สุดเมื่อเปรียบเทียบกับผลิตภัณฑ์นมผงดัดแปลงกลุ่มอื่น อยู่ที่ 6.5% ต่อปี ย่อมแสดงให้เห็นว่า ในแวดวงธุรกิจนมผงดัดแปลงสำหรับทารกและเด็กมีแนวโน้มเติบโตอย่างต่อเนื่อง กลุ่มเป้าหมายหลัก (Primary Target) คือ กลุ่ม Intelligence Mom เนื่องมาจาก เป็นกลุ่มเป้าหมายที่มักจะเลือกซื้อ ผลิตภัณฑ์นมผสมที่ร้าน จำหน่ายสินค้าแม่และเด็ก และยังเป็นกลุ่มที่ไวต่อราคาค่อนข้างต่ำเนื่องจาก มีความต้องการสินค้า และหรือบริการที่ดีที่สุดให้กับบุตร โดยจะเน้นถึงคุณภาพของสินค้าโดยเฉพาะนมผงที่สามารถ ตอบโจทย์เรื่องความฉลาดของบุตร และมีบุคลากรทางการแพทย์หรือผู้เชี่ยวชาญ ด้านผลิตภัณฑ์คอย ให้คำแนะนำ เน้นลักษณะของการจัดวางสินค้าที่ดีเป็นระเบียบและหาได้ง่าย ตามความต้องการและ ยังต้องการกิจกรรมเสริมสร้างความสัมพันธ์อันดีกับลูกค้าอีกด้วย ซึ่งถ้าหาก ทางร้านมีการวางแผน ให้การบริการที่สามารถตอบโจทย์ลูกค้ากลุ่มนี้ได้ ก็จะสามารถดึงดูดให้ลูกค้า เข้ามาใช้บริการด้วย ความประทับใจต่อไปอย่างยั่งยืน ภายใต้ Slogan “สินค้าครบครันทันสมัย พร้อมให้บริการจากใจ อย่างมืออาชีพ” โดยมีการฝึกอบรมพัฒนาพนักงานให้มีการบริการอย่างมือ อาชีพโดยมีพนักงานเป็น ส่วนสำคัญในการสร้างความสัมพันธ์อย่างยั่งยืน กับลูกค้าและทางร้านในการทำการตลาดกับลูกค้า ในช่วงแรกโดยจะเน้นลูกค้ากลุ่มเป้าหมายให้สามารถจดจำและรับรู้ถึงร้านที่ได้มีการเปิดดำเนินการ โดยใช้กลยุทธ์ทางด้านการสื่อสารทางการตลาดมาเป็นกลยุทธ์ที่สำคัญผ่านช่องทาง การสื่อสารต่างๆ เพื่อให้ได้ประโยชน์สูงสุด รวมถึงการประชาสัมพันธ์ถึงโปรโมชันใหม่ๆ ให้แก่ลูกค้า เป้าหมายได้รับ ทราบว่าทางร้านมีการจัดกิจกรรมส่งเสริมทางการตลาดอย่างไรบ้างในแต่ละช่วง มีการสร้าง วัฒนธรรม องค์กรให้กับพนักงานทุกคนเปรียบเสมือนครอบครัวเดียวกัน สร้างภาพลักษณ์การบริการ ที่โดดเด่นเหนือคู่แข่งมีเอกลักษณ์ความเป็นตัวตนชัดเจน (Identity) และโดดเด่น (Uniqueness) สามารถสร้างการจดจำของลูกค้า สร้างความพึงพอใจสูงสุดให้แก่ลูกค้ารวมไปถึงการสร้างการบริการที่เหนือคู่แข่งสำหรับในการดำเนินการเริ่มแรกทางบริษัทใช้เงินลงทุน 10 ล้านบาท  แบ่งเป็นส่วนของ หนี้ต่อเจ้าของ 40:60 สำหรับส่วนของหนี้สินจะเป็นการกู้ยืมเงินระยะยาวเพื่อใช้ในการลงทุนตั้งแต่ เริ่มดำเนินกิจการซึ่งเป็นการกู้เงินมาจากธนาคารกรุงเทพ ทางบริษัทมีต้นทุนถัวเฉลี่ยถ่วงน้ำหนัก (WACC) เท่ากับร้อยละ12.90 มีมูลค่าปัจจุบันสุทธิ (NPV) เท่ากับ 19,560,230 บาท ระยะเวลา คืนทุน (Pay Back Period) เท่ากับ 1.2 ปี ซึ่งจากการที่ประเมินด้วยวิธีต่างๆ นั้น พบว่า โครงการนี้ มีความน่าสนใจลงทุนเนื่องมาจากสามารถสร้างผลตอบแทนได้ และมีระยะเวลา ในการคืนทุน ค่อนข้างเร็ว จึงสามารถสรุปได้ว่า โครงการนี้มีความน่าสนใจในการลงทุนทำธุรกิจ